stanford-oval/wikipedia huggingface dataset:
พารากอน ฮอลล์

| พารากอน ฮอลล์ |
| --- | --- |

บรรยากาศภายในรอยัล พารากอน ฮอลล์ เมื่อปี พ.ศ. 2565 (ก่อนปรับปรุง)
th
ที่ตั้ง: 991 ศูนย์การค้าสยามพารากอน ชั้น 5 ถนนพระรามที่ 1 แขวงปทุมวัน เขตปทุมวัน กรุงเทพมหานคร
พิกัด: 13°44′49″N 100°32′06″E﻿ / ﻿13.746993°N 100.534945°E﻿ / 13.746993; 100.534945
เจ้าของ: บริษัท รอยัล พารากอน เอ็นเตอร์ไพรส์ จำกัด
ผู้ดำเนินการ: บริษัท สยามอัลไลแอนซ์ แมเนจเม้นท์ จำกัด
เริ่มสร้าง: พ.ศ. 2548
เปิดใช้งาน: กุมภาพันธ์ พ.ศ. 2549
ปรับปรุง: พ.ศ. 2566 – 2567
งบประมาณในการก่อสร้าง: 800 ล้านบาท
ชื่อเดิม: รอยัล พารากอน ฮอลล์
ที่นั่งแบบโรงละคร: 7,200 ที่นั่ง
พื้นที่ปิดล้อม
พื้นที่ทั้งหมด: 12,000 ตารางเมตร
ที่จอดรถ: 4,000 คัน
ขนส่งมวลชน:   สยาม
เว็บไซต์
www.paragonhall.com
พารากอน ฮอลล์ (อังกฤษ: Paragon Hall; ชื่อเดิม: รอยัล พารากอน ฮอลล์ (Royal Paragon Hall)) เป็นศูนย์แสดงสินค้า การประชุม และโถงคอนเสิร์ตในประเทศไทย ตั้งอยู่ที่ชั้น 5 ศูนย์การค้าสยามพารากอน ถนนพระรามที่ 1 แขวงปทุมวัน เขตปทุมวัน กรุงเทพมหานคร แบ่งเป็นโถงประชุมหลัก 3 ห้อง และห้องประชุมย่อยอีก 6 ห้อง เนื่องจากทำเลที่ตั้งอยู่ในศูนย์การค้าสยามพารากอน ศูนย์การค้าหลักของย่านสยาม ย่านการค้าสำคัญใจกลางกรุงเทพมหานคร พารากอน ฮอลล์ จึงมักถูกใช้เป็นสถานที่จัดงานสำคัญต่าง ๆ เป็นจำนวนมาก เช่น การประกวด/แข่งขัน, งานแสดงสินค้า และคอนเสิร์ต เป็นต้น
ประวัติ

พารากอน ฮอลล์ มีชื่อเดิมว่า รอยัล พารากอน ฮอลล์ (Royal Paragon Hall) เป็นศูนย์ประชุมและโถงคอนเสิร์ตในร่มหลักของศูนย์การค้าสยามพารากอน โดยตัวพื้นที่เป็นกรรมสิทธิ์ของ บริษัท รอยัล พารากอน เอ็นเตอร์ไพรส์ จำกัด ปัจจุบันดำเนินการโดย บริษัท สยามอัลไลแอนซ์ แมเนจเม้นท์ จำกัด (ผู้บริหารเดียวกับทรู ไอคอน ฮอลล์ ในศูนย์การค้าไอคอนสยาม) ซึ่งทั้ง 2 บริษัทอยู่ในเครือสยามพิวรรธน์ โดยใช้งบประมาณในการก่อสร้างเฉพาะส่วนนี้ทั้งหมด 800 ล้านบาท เปิดดำเนินการครั้งแรกเมื่อเดือนกุมภาพันธ์ พ.ศ. 2549
ต่อมาเมื่อปี พ.ศ. 2566 สยามพิวรรธน์ได้ประกาศปรับปรุงรอยัล พารากอน ฮอลล์ เพื่อรองรับการจัดงานให้หลากหลายรูปแบบมากขึ้น โดยวางแผนให้เป็น "ศูนย์กลางสถานที่จัดอีเวนต์และความบันเทิง" (Extraordinary Eventainment) โดยปิดปรับปรุงส่วนโถงมาตั้งแต่เดือนธันวาคม ก่อนจะกลับมาเปิดให้บริการอีกครั้งในชื่อ พารากอน ฮอลล์ (Paragon Hall) ตั้งแต่เดือนพฤษภาคม พ.ศ. 2567 เป็นต้นมาจนถึงปัจจุบัน โดยงานแรกที่จัดที่พารากอน ฮอลล์ โฉมใหม่นี้ คือ งานออกร้านคณะภริยาทูต ครั้งที่ 57 ของสภากาชาดไทย
องค์ประกอบ

พารากอน ฮอลล์ มีพื้นที่รวม 12,000 ตารางเมตร ออกแบบและการตกแต่งภายในอย่างพิถีพิถัน และจัดสรรพื้นที่อย่างลงตัว เพื่อให้เหมาะสมกับการจัดกิจกรรมทุกรูปแบบ เช่น คอนเสิร์ต การแสดงสินค้า นิทรรศการ การประชุม การเลี้ยงโต๊ะ และกิจกรรมพิเศษ เป็นต้น ประกอบด้วยพื้นที่สำคัญ ได้แก่
โถงประชุมหลัก 3 โถง
พารากอน ฮอลล์ 1 ตั้งอยู่ด้านหน้าบริเวณทางเข้า ออกแบบเป็นรูปเหลี่ยมเพชร ซึ่งเป็นที่มาของคำว่า "พารากอน" ที่สะท้อนความงดงามของแสงธรรมชาติในยามกลางวัน และแสงไฟในยามกลางคืน มีพื้นที่ 2,000 ตารางเมตร รองรับคนได้มากกว่า 2,000 คน เพดานสูง 8 เมตร ผนังทั้ง 3 ด้านล้อมรอบด้วยกระจกใส ทำให้แสงจากภายนอกผ่านเข้ามาในโถงได้อย่างเต็มที่ สามารถมองเห็นสวนธรรมชาติภายนอกโถงได้
พารากอน ฮอลล์ 2 และ 3 มีพื้นที่รวม 5,100 ตารางเมตร สามารถแบ่งเป็น 2 โถงได้โดยใช้ผนังเลื่อนเก็บเสียง (Portable partition) ความสูง 12.5 เมตร รองรับการจัดงานทุกรูปแบบ โดยเฉพาะคอนเสิร์ต ซึ่งสามารถรองรับคนได้มากกว่า 5,000 คน พร้อมด้วยจุดยึดแขวนรับน้ำหนักได้ 500 กิโลกรัมต่อจุด สำหรับแขวนป้ายตกแต่งและอุปกรณ์อื่น ๆ
ห้องประชุมย่อย 6 ห้อง ขนาด 50-300 ตารางเมตร สำหรับการประชุมและสัมมนาต่าง ๆ
การใช้งาน

พารากอน ฮอลล์ เคยเป็นสถานที่ในการจัดกิจกรรมบันเทิงต่าง ๆ หลากหลายรูปแบบ เช่น งานประกาศผลรางวัล การประกวด งานแสดงสินค้า การแสดงสด คอนเสิร์ต และละครเวที ดังนี้
การใช้งาน > งานประกาศผลรางวัลและการประกวด

เอ็มทีวีเอเชียอะวอดส์ 2006 (6 พฤษภาคม พ.ศ. 2549)
ซี้ด อวอร์ดส์ ครั้งที่ 3 (14 พฤษภาคม พ.ศ. 2551)
การประกวดนางสาวไทย 2551 รอบคัดเลือกรอบสุดท้าย และรอบตัดสิน (29 พฤศจิกายน พ.ศ. 2551)
รางวัลแชนแนลวีไทยแลนด์มิวสิกวิดีโออวอร์ดส 2009 (22 สิงหาคม พ.ศ. 2552)
การประกวดมิสไทยแลนด์ยูนิเวิร์ส 2011 และมิสยูนิเวิร์สไทยแลนด์ 2013-2018
รางวัลไนน์เอ็นเตอร์เทน อวอร์ดส์ ครั้งที่ 14 (12 มิถุนายน พ.ศ. 2567)
การใช้งาน > งานแสดงสินค้า

เทศกาลภาพยนตร์นานาชาติกรุงเทพฯ (พ.ศ. 2548 และ พ.ศ. 2550; ตลาดซื้อขายภาพยนตร์)
งานแสดงตราไปรษณียากรภาคพื้นเอเชีย 2550 (3-12 สิงหาคม พ.ศ. 2550)
Bangkok Interactive Game Festival (BIG Festival) 2008 (3-6 เมษายน พ.ศ. 2551) และ 2009 (15-18 ตุลาคม พ.ศ. 2552)
งานคอมเวิลด์ ไทยแลนด์
งานแสดงสินค้าอุตสาหกรรมบันเทิงไทย 2551 (24-28 กันยายน พ.ศ. 2551) และ พ.ศ. 2552 (16-20 กันยายน พ.ศ. 2552)
Thailand ICT Contest Festival 2008 และ 2009
Thailand Internet Expo 2009
Thailand Software Fair 2009
SET In the City 2009
Bangkok International Game Festival 2009-2012 (BIG Festival 2009-2012)
Japan Expo in Thailand 2012-2017
Thailand Game Show BIG Festival 2013
งานแสดงตราไปรษณียากรโลก กรุงเทพ พ.ศ. 2556
Thailand Comic Con 2014
Bangkok Comic Con 2014
Thailand Comic Con 2015 X Anime Idol Asia 2015
Bangkok Comic Con X Thailand Comic Con 2018
Toyotsu Japan Festival
Nippon Haku Bangkok
การใช้งาน > การเมือง

จุดเลือกตั้งล่วงหน้าใน การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 (7 พฤษภาคม พ.ศ. 2566) โดยมีผู้ลงทะเบียนใช้สิทธิ์มากเป็นลำดับที่สองของกรุงเทพมหานครรองจากมหาวิทยาลัยรามคำแหง หัวหมาก และเป็นพื้นที่ศูนย์การค้าหนึ่งในสองแห่งของกรุงเทพมหานครที่จัดการเลือกตั้งล่วงหน้า
การใช้งาน > งานอื่น ๆ

จุดฉีดวัคซีนโควิด-19 โดยความร่วมมือกับโรงพยาบาลกรุงเทพ, สำนักอนามัย กรุงเทพมหานคร, หอการค้าไทย (7 มิถุนายน-31 กรกฎาคม พ.ศ. 2564) และโรงพยาบาลสมิติเวช (พฤษภาคม พ.ศ. 2566)
ระเบียงภาพ

รอยัล พารากอน ฮอลล์ 1 มุมปกติ
รอยัล พารากอน ฮอลล์ 2-3 มุมปกติ
รอยัล พารากอน ฮอลล์ 1 เวลากลางคืน
รอยัล พารากอน ฮอลล์ 2-3 มุมสูง
รางวัล

ป้ายมาตรฐานอาคารปลอดภัย ประจำปี 2554
รางวัลธรรมาภิบาลดีดเด่น ประจำปี 2558
TCC Best 2014
Thailand MICE Venue Standard 2014
Thailand MICE Venue Standard 2015
Thai Chamber Of Commerce Best Award 2016
TBCSD Green Meetings
ISO 22301 การบริหารความต่อเนื่องทางธุรกิจ
ISO 20121 การบริหารการจัดงานอย่างยั่งยืน
TIS 22300 การจัดการด้านการรักษาความปลอดภัยสำหรับการจัดประชุม สัมมนาและนิทรรศการ
Superbrands Award 2017
ตราสัญลักษณ์มาตรฐานสถานที่จัดงานประเทศไทย
ตราสัญลักษณ์มาตรฐานสถานที่จัดงานอาเซียน ประเภท สถานที่จัดงานแสดงสินค้า
แหล่งข้อมูลอื่น

เว็บไซต์ทางการ
ธุรกิจบริหารจัดการศูนย์การประชุมและศูนย์แสดงนิทรรศการ รอยัล พารากอน ฮอลล์ จากเว็บไซต์สยามพิวรรธน์
แผนที่และภาพถ่ายทางอากาศของ พารากอน ฮอลล์
ภาพถ่ายดาวเทียมจากวิกิแมเปีย หรือกูเกิลแมปส์
แผนที่จากลองดูแมป หรือเฮียวีโก
ภาพถ่ายทางอากาศจากเทอร์ราเซิร์ฟเวอร์
13°44′49″N 100°32′06″E﻿ / ﻿13.746993°N 100.534945°E﻿ / 13.746993; 100.534945
| ด ค กศูนย์ประชุมและศูนย์แสดงสินค้าในประเทศไทย |
| --- | --- |
กรุงเทพมหานคร และปริมณฑล:  หอประชุมกองทัพเรือ  ไบเทคบุรี  พารากอน ฮอลล์  ศูนย์ประชุมในเครือเซ็นทรัล  ศูนย์วัฒนธรรมแห่งประเทศไทย  ศูนย์การประชุมแห่งชาติสิริกิติ์  อิมแพ็ค เมืองทองธานี  มหิดลสิทธาคาร  ทรู ไอคอน ฮอลล์  ยูโอบีไลฟ์  วัน แบงค็อก ฟอรัม 
ภูมิภาคอื่น:  ศูนย์ประชุมและแสดงสินค้านานาชาติเชียงใหม่  ศูนย์ประชุมและแสดงสินค้านานาชาติขอนแก่น  ศูนย์ประชุมนานาชาติฉลองสิริราชสมบัติครบ 60 ปี มหาวิทยาลัยสงขลานครินทร์  ศูนย์ประชุมอเนกประสงค์กาญจนาภิเษก มหาวิทยาลัยขอนแก่น  ศูนย์ประชุมเฉลิมพระเกียรติ ในโอกาสฉลองพระชนมายุ 5 รอบ 2 เมษายน 2558 มหาวิทยาลัยมหาสารคาม  ศูนย์ประชุมพีช 
| ด ค กสยามพารากอน |
| --- | --- |
สถานที่สำคัญ:  บางกอก ซี ไลฟ์ โอเชียนเวิลด์  พารากอนซีนีเพล็กซ์  พารากอน ฮอลล์  สยามเคมพินสกี กรุงเทพ 
เหตุการณ์:  เหตุกราดยิง (2566) 
ดูเพิ่ม:  กลุ่มเดอะมอลล์  สยามพิวรรธน์ 
โลโก้เดิมของรอยัล พารากอน ฮอลล์
หลวงปู่มั่น ภูริทตฺโต

| หลวงปู่มั่น ภูริทตฺโต |
| --- | --- |

ชื่ออื่น: พระอาจารย์มั่น
ส่วนบุคคล
เกิด: 20 มกราคม พ.ศ. 2413
มรณภาพ: 11 พฤศจิกายน พ.ศ. 2492 (79 ปี)
นิกาย: ธรรมยุติกนิกาย
ตำแหน่งชั้นสูง
ที่อยู่: วัดป่าสุทธาวาส สกลนคร
อุปสมบท: 12 มิถุนายน พ.ศ. 2436
พรรษา: 56
ตำแหน่ง: เจ้าอาวาสวัดเจดีย์หลวงวรวิหาร
หลวงปู่มั่น ภูริทตฺโต (20 มกราคม พ.ศ. 2413 - 11 พฤศจิกายน พ.ศ. 2492) เป็นพระเถระฝ่ายธรรมยุติกนิกาย ชาวจังหวัดอุบลราชธานี ผู้เป็นบูรพาจารย์สายพระป่าในประเทศไทย
พระอาจารย์มั่น ภูริทตฺโต ได้ปฏิบัติตนตามแนวทางคำสอนพระศาสดาอย่างเคร่งครัด และยึดถือธุดงควัตรด้วยจริยวัตรปฏิปทางดงาม จนได้รับการยกย่องจากผู้ศรัทธาทั้งหลายว่าเป็นพระผู้เลิศทางธุดงควัตร ท่านวางแนวทางในการปฏิบัติสมถะและวิปัสสนาตามหลักธรรมคำสอนขององค์สมเด็จพระสัมมาพุทธเจ้าให้แก่สมณะประชาชนอย่างกว้างขวาง จนมีพระสงฆ์และฆราวาสเป็นลูกศิษย์จำนวนมาก แนวคำสอนของท่านเป็นที่รู้จักกันดีในนามว่า คำสอนพระป่า (สายพระอาจารย์มั่น) หลังจากท่านมรณภาพลง ในปี พ.ศ. 2492 ยังคงมีพระสงฆ์ที่เป็นลูกศิษย์ของท่านสืบต่อแนวปฏิปทาธรรมปฏิบัติของท่านสืบมา โดยลูกศิษย์เรียกว่า พระกรรมฐานสายวัดป่า หรือ พระกรรมฐานสายหลวงปู่มั่น ด้วยเหตุนี้จึงทำให้ท่านได้รับยกย่องจากผู้ศรัทธาให้เป็น พระอาจารย์ใหญ่สายวัดป่า หรือ พระอาจารย์ใหญ่แห่งวงศ์พระกรรมฐานวัดป่า สืบมาจนปัจจุบัน
ประวัติ > ชาติกำเนิด

พระอาจารย์มั่น ภูริทตฺโต เดิมมีชื่อว่า มั่น แก่นแก้ว เกิดเมื่อวันพฤหัสบดีที่ 20 มกราคม พ.ศ. 2413 (นับแบบใหม่) ตรงกับวันพฤหัสบดี แรม ๔ ค่ำ เดือนยี่(๒) ปีมะเส็ง ณ บ้านคำบง ตำบลสงยาง อำเภอโขงเจียม (ปัจจุบันคืออำเภอศรีเมืองใหม่) จังหวัดอุบลราชธานี บิดาชื่อ นายคำด้วง แก่นแก้ว และมารดาชื่อ นางจันทร์  แก่นแก้ว
ประวัติ > บรรพชา

เมื่อท่านอายุได้ 15 ปี ได้เข้าบรรพชาเป็นสามเณร ณ วัดบ้านคำบง เมื่อบวชได้ 2 ปี บิดาขอร้องให้ลาสิกขาเพื่อช่วยการงานทางบ้าน  จิตท่านยังหวนคิดถึงร่มผ้ากาสาวพัสตร์อยู่เนืองนิจ เพราะติดใจในคำสั่งของยายว่า เจ้าต้องบวชให้ยาย  เพราะยายก็ได้เลี้ยงเจ้ายากนักต่อมาพระครูวิเวกพุทธกิจ (เสาร์ กนฺตสีโล)ได้เดินธุดงค์มาปักกลดอยู่ที่ บ้านคำบง พระอาจารย์มั่นในขณะเป็นฆราวาสจึงเข้าถวายการรับใช้และมีจิตศรัทธาในข้อวัตรปฏิบัติของหลวงปู่เสาร์ ต่อมาได้ถวายตัวเป็นศิษย์ติดตามเดินทางเข้าเมืองอุบลราชธานี
ประวัติ > อุปสมบท

เมื่อท่านอายุได้ 23 ปี ได้เข้าพิธีอุปสมบทเป็นพระภิกษุ ณ วัดเลียบ อำเภอเมืองอุบลราชธานี จังหวัดอุบลราชธานี ในวันที่ 12 มิถุนายน พ.ศ. 2436 โดยมีพระอริยกระวี (อ่อน ธมฺมรกฺขิโต) เป็นพระอุปัชฌาย์ พระครูสีทา ชยเสโน เป็นพระกรรมวาจาจารย์ พระครูประจักษ์อุบลคุณ (สุ่ย ญาณสโย) เป็นพระอนุสาวนาจารย์ ได้รับขนาดนามเป็นภาษามคธว่า ภูริทตฺโต แปลว่า ผู้ให้ปัญญา
ภายหลังท่านสงสัยในผู้บวชให้และผ้าสังฆาฏิ หลังจากนั้นเกือบปี พระครูวิจิตรธรรมภาณี (จันทร์ สิริจนฺโท) จึงให้ท่านทำทัฬหีกรรมที่แพกลางแม่น้ำมูล โดยพระอาจารย์ม้าว เทวธมฺมี เป็นพระอุปัชฌาย์ พระครูวิจิตรธรรมภาณี (จันทร์ สิริจนฺโท) และพระครูวิเวกพุทธกิจ (เสาร์ กนฺตสีโล) เป็นคู่กรรมวาจาจารย์
มรณภาพ

หลวงปู่มั่นละสังขารเมื่อวันที่ 11 พฤศจิกายน พ.ศ. 2492 อายุ 79 ปี 56 พรรษา ณ วัดป่าสุทธาวาส อำเภอเมืองสกลนคร จังหวัดสกลนคร ซึ่งต่อมาอัฐิของท่านได้แปรสภาพกลายเป็นพระธาตุในหลายที่ ได้มีการแจกตามจังหวัดต่าง ๆ ที่ได้ส่งตัวแทนมารับ
วาระนิพพาน ณ วัดป่าสุทธาวาส หลังจากที่ท่านพักอาพาธที่วัดป่าบ้านกลางโนนภู่ 11 วันแล้ว คณะศิษย์นุศิษย์ได้อาราธนาองค์หลวงปู่มั่นนอนในเปลพยาบาลแล้วนำท่านขึ้นรถเพื่อมาพัก ณ วัดป่าสุทธาวาส ออกเดินทางแต่เช้าถึงวัดป่าสุทธาวาสประมาณเกือบ 12 นาฬิกา จากบันทึกของหลวงตาทองคำ จารุวณฺโณผู้อุปฐากองค์หลวงปู่มั่นในช่วงอาพาธได้บันทึกเหตุการณ์ในช่วงที่องค์ท่านมรณภาพไว้ในหนังสือ "บันทึกวันวาน" ไว้ดังนี้
"... จากพรรณานิคม ถึงวัดป่าสุทธาวาส สกลนคร เกือบ 12 นาฬิกา เพราะทางหินลูกรังกลัวจะกระเทือนมาก ท่านฯ ก็หลับมาตลอด นำท่านฯ ขึ้นกุฏิ ศิษย์ผู้ใกล้ชิดก็มี ผู้เล่า ท่านวัน ท่านหล้า ผู้จัดที่นอนให้ท่านฯ ได้ผินศีรษะไปทางทิศใต้ ปกติเวลานอนท่านฯ จะผินศีรษะไปทางทิศตะวันออก ด้วยความพะว้าพะวัง จึงพากันลืมคิดที่จะเปลี่ยนทิศทางศีรษะของท่านฯเวลาประมาณ 01.00 น. เศษ ท่านฯ รู้สึกตัวตื่นตื่นขึ้นจากหลับ แล้วพูดออกเสียงได้แต่อือ ๆ แล้วก็โบกมือเป็นสัญญาณ แต่ไม่มีใครทราบว่าท่านฯ ประสงค์สิ่งใด มีสามเณรรูปหนึ่งอยู่ที่นั้น เห็นท่าอาการไม่ดี จึงให้สามเณรอีกรูปไปนิมนต์พระเถระทุกรูป มีเจ้าคุณจูม พระอาจารย์เทสก์ พระอาจารย์ฝั้น เป็นต้น มากันเต็มกุฏิ เท่าที่สังเกตดู ท่านใกล้จะละสังขารแล้ว แต่อยากจะผินศีรษะไปทางทิศตะวันออก ท่านพลิกตัวไปได้เล็กน้อย ท่านหล้า (พระอาจารย์หล้า เขมปตฺโต) คงเข้าใจ เลยเอาหมอนค่อย ๆ ผลักท่านไป ผู้เล่าประคองหมอนที่ท่านหนุน แต่ท่านรู้สึกเหนื่อยมาก จะเป็นการรบกวนท่านฯ ก็เลยหยุด ท่านฯ ก็เห็นจะหมดเรี่ยวแรง ขยับต่อไปไม่ได้ แล้วก็สงบนิ่ง ยังมีลมหายใจอยู่ แต่ต้องเงี่ยหูฟัง ท่านวันได้คลำชีพจรที่เท้า ชีพจรของท่านเต้นเร็วชนิดรัวเลย รัวจนสุดขีดแล้วก็ดับไปเฉย ๆ ด้วยอาการอันสงบ..."
มรดก

มีการตั้ง "มูลนิธิวิริยะ ณศีลวันต์" ขึ้นเพื่อเผยแผ่หลักธรรมคำสอนของพระอริยสงฆ์กรรมฐาน
แหล่งข้อมูลอื่น > บทความวิชาการ

ภัทระ ไมตระรัตน์ และทรงยศ วีระทวีมาศ. “ความทรงจำต่อพระป่าสายหลวงปู่มั่นฯ ยุคบุกเบิก.” ใน กิตติพงษ์ ประพันธ์ (บก.), บทความสืบเนื่องจากการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 13 “ภูมิภาคนิยม และท้องถิ่นนิยมสมัยใหม่ในโลกไร้พรมแดน”. น. 234-251. [มปท.]: คณะมนุษยศาสตร์และสังคมศาสตร์ มหาวิทยาลัยมหาสารคาม, 2562.
แหล่งข้อมูลอื่น > เว็บไซต์

เว็บไซต์หลวงปู่มั่น ภูริทตฺโต รวมประวัติ ปกิณกะธรรม ภาพถ่าย และศิษยานุศิษย์ของหลวงปู่มั่น
ประวัติหลวงปู่มั่น โดยผู้จัดการออนไลน์ เก็บถาวร 2007-06-30 ที่ เวย์แบ็กแมชชีน
ประวัติพระอาจารย์มั่น  ภูริทัตตเถระ ฉบับสมบูรณ์ โดย พระญาณวิริยาจรรย์ (พระอาจารย์วิริยังค์) เจ้าอาวาส วัดธรรมมงคล แขวงบางจาก เขตพระโขนง กรุงเทพฯ เก็บถาวร 2009-04-26 ที่ เวย์แบ็กแมชชีน
ประวัติพระสงฆ์ไทย
พระธาตุ 28 พระอรหันต์วัดอโศการาม โดย วัดดอยแสงธรรม เก็บถาวร 2011-02-13 ที่ เวย์แบ็กแมชชีน
| ด ค กรายพระนามและชื่อชาวไทยที่ได้รับการฉลองวาระครบรอบโดยองค์การยูเนสโก |
| --- | --- | --- |
| พระภิกษุ |  สมเด็จพระมหาสมณเจ้า กรมพระปรมานุชิตชิโนรส  พุทธทาสภิกขุ  พระครูวินัยธรมั่น ภูริทตฺโต  สมเด็จพระมหาสมณเจ้า กรมพระยาวชิรญาณวโรรส  |  |
| พระมหากษัตริย์ |  พระบาทสมเด็จพระพุทธเลิศหล้านภาลัย  พระบาทสมเด็จพระมงกุฎเกล้าเจ้าอยู่หัว  พระบาทสมเด็จพระมหาภูมิพลอดุลยเดชมหาราช บรมนาถบพิตร  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระจอมเกล้าเจ้าอยู่หัว  พระบาทสมเด็จพระปกเกล้าเจ้าอยู่หัว  |  |
| พระบรมวงศานุวงศ์ |  สมเด็จพระเจ้าบรมวงศ์เธอ กรมพระยาดำรงราชานุภาพ  สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์  พระเจ้าวรวงศ์เธอ กรมหมื่นนราธิปพงศ์ประพันธ์  สมเด็จพระมหิตลาธิเบศร อดุลยเดชวิกรม พระบรมราชชนก  สมเด็จพระศรีนครินทราบรมราชชนนี  พระเจ้าบรมวงศ์เธอ กรมหลวงวงศาธิราชสนิท  สมเด็จพระศรีสวรินทิราบรมราชเทวี พระพันวัสสาอัยยิกาเจ้า  สมเด็จพระศรีพัชรินทราบรมราชินีนาถ พระบรมราชชนนีพันปีหลวง  สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  |  |
| ราชนิกุล |  หม่อมหลวงปิ่น มาลากุล  หม่อมราชวงศ์คึกฤทธิ์ ปราโมช  หม่อมหลวงบุญเหลือ เทพยสุวรรณ  หม่อมงามจิตต์ บุรฉัตร ณ อยุธยา  เจ้าพระยาพระเสด็จสุเรนทราธิบดี  |  |
| สามัญชน |  สุนทรภู่  พระยาอนุมานราชธน  ปรีดี พนมยงค์  กุหลาบ สายประดิษฐ์  เอื้อ สุนทรสนาน  ป๋วย อึ๊งภากรณ์  กำพล วัชรพล  พระยาศรีสุนทรโวหาร  |  |
 ดูเพิ่ม สถานีย่อย มรดกโลกในไทย 
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  เยอรมนี  สหรัฐ  เช็กเกีย 
อื่น ๆ:  IdRef 
วิหารสร้างอุทิศถวายหลวงปู่มั่น ภูริทตฺโต ที่วัดเจดีย์หลวงวรวิหาร อำเภอเมืองเชียงใหม่ จังหวัดเชียงใหม่
ภาพถ่าย บรรดาลูกศิษย์ของหลวงปู่มั่น ภูริทตฺโต
ภาพโปสเตอร์ หลวงปู่มั่น
คานาเอะ อิโต

| คานาเอะ อิโต |
| --- | --- |
伊藤 かな恵

เกิด:  (1986-11-26) 26 พฤศจิกายน ค.ศ. 1986 (38 ปี) จังหวัดนางาโนะ ประเทศญี่ปุ่น
ชื่ออื่น: คานาเมงุ (かなめぐ)
อาชีพ: นักพากย์
องค์การ: อาโอนิโปรดักชัน
ส่วนสูง: 147 ซม.
คานาเอะ อิโต (ญี่ปุ่น: 伊藤 かな恵; โรมาจิ: Itō Kanae, 26 พฤศจิกายน 1986 -) เป็นนักพากย์ และนักร้องหญิงชาวญี่ปุ่น เกิดที่เมืองนางาโนะ จังหวัดนางาโนะ อยู่สังกัดอาโอนิโปรดักชัน และค่ายเพลง Lantis ส่วนสูง 147 ซม.
ประวัติ

เกิดที่เมืองนางาโนะ จังหวัดนางาโนะ เมื่อ 26 พฤศจกายน 1986 สมัยมัธยมต้นได้ฟังรายการวิทยุของอนิเมะ ฮันเตอร์ x ฮันเตอร์ ได้ยินบทสนทนาระหว่างจุงโกะ ทาเกอุจิกับคานาโกะ มิตสึฮาชิแล้วเกิดชื่นชมหลงไหลในตัวจุงโกะ ทาเกอุจิขึ้นมาเลยเป็นแรงบันดาลใจให้อยากเป็นนักพากย์ หลังจากที่ตั้งเป้าเป็นนักพากย์แล้ว สมัยเรียนอยู่มัธยมปลายได้เข้าชมรมหลายแห่ง รวมถึงได้เป็นประธานชมรมแสดงละคร
หลังจากจบการศึกษาจากโรงเรียนมัธยมนางาโนะฮิงาชิแล้ว ก็ได้เข้าโรงเรียนวิทยาลัยรวมสืออะมิวส์เมนต์ ในช่วงที่ศึกษาอยู่ได้เข้าเป็นสมาชิกวงนักพากย์ โคเอ็จจิ (こえっち) แต่ก็ยุบลงในปี 2005 หลังจากนั้นก็ได้ตั้งวง ริราจิจจิ (りらちっち, re:l@ch:cci..) ร่วมกับสมาชิกโคเอ็จจิเดิมขึ้นมาใหม่แต่ก็ยุบลงในปี 2007 หลังจากนั้นก็ได้จบการศึกษาในปี 2007
ระหว่างที่ยังศึกษาอยู่นั้นได้มีผลงานพากย์แรกคือเด็กสาวในอนิเมะ เกมปีศาจยันต์มหัศจรรย์ และหลังจากจบการศึกษาแล้วก็ได้รับบท ฮินาโมริ อามุ ในคาแรคเตอร์ผู้พิทักษ์ เป็นเรื่องแรกที่ได้พากย์เป็นตัวเอก
ในวันที่ 6 มีนาคม 2010 ได้รับรางวัลนักแสดงหญิงหน้าใหม่ในเซยูอะวอดส์ และในวันที่ 5 มีนาคม 2011 ก็ได้รับรางวัลนักแสดงสมทบหญิง
ผลงานพากย์ > ปี 2006

เกมปีศาจยันต์มหัศจรรย์ (เด็กสาวผู้ชนะเลิศ)
ผลงานพากย์ > ปี 2007

คาแรคเตอร์ผู้พิทักษ์ (ฮินาโมริ อามุ)
ผลงานพากย์ > ปี 2008

กินทามะ (เด็กผู้หญิง)
เท็ตสึวังเบอร์ดี DECODE (ฮายามิยะ นัตสึมิ)
ผลงานพากย์ > ปี 2009

ควีนส์เบลด (ไอริ)
ยัยตัวป่วนชวนดูดาว (อาเกโนะ มิโฮชิ)
ไทโชยากิวมุสึเมะ (สึซึกาวะ โคอุเมะ)
เรลกัน แฟ้มลับคดีวิทยาศาสตร์ (ซาเต็ง รุยโกะ)
วันพีซ (โบอา แฮนค็อก)
ผลงานพากย์ > ปี 2010

ปฎิบัติการเมี้ยวข้ามจักรวาล (เอริส)
โอกามิซัง (อากาอิ ริงโงะ)
เซียนเกมรักขอเป็นเทพนักจีบ (เอลซี)
หมึกสาว! ลุยหลุดโลก (นางัตสึกิ ซานาเอะ)
มาโยอิเนโกะโอเวอร์รัน! (เซริซาวะ ฟุมิโนะ)
แบตเทิลสปิริตส์ เบรฟ (พริม มาคีนา)
วุ่นรักยัยต่างดาว (นานะ อัสตา เดวิลลูค)
ผลงานพากย์ > ปี 2011

ศึกสัตว์ศิลาศักดิ์สิทธิ์ (อิโต วากานะ)
ซอฟเท็นนิ (ฮารุกาเซะ อาสึนะ)
ก๊วนป่วนขบวนเทพ (อามาเนะ)
สาวเรียวกังหัวใจเกินร้อย (มัตสึมาเอะ โอฮานะ)
พรีตตีริธึม ออโรราดรีม (คุรุสึ คานาเมะ)
ชมรมคนไร้เพื่อน (คาชิวาซากิ เซนะ)
ลาสต์ เอ็กไซล์ (ซารา)
บาสใสวัยซน (โองิยามะ อาโออิ)
ผลงานพากย์ > ปี 2012

โอจามารุ (ดอกท้อ)
จอมนางอหังการ โอดะ โนบุนะ (โอดะ โนบุนะ)
กันดั้มเอจ (ลู อานอน)
ความรัก เลือกตั้ง และช็อกโกแลต (นานาเสะ มัตสึริ)
โค้ด เบรคเกอร์ (เนียมมารุ)
ไชนิงฮาตส์ (อามิล)
ซอร์ดอาร์ตออนไลน์ (ยุย)
พรีตตีริธึม เดียร์มายฟิวเจอร์ (แฮอิน)
ผลงานพากย์ > ปี 2013

ราชันย์โลหิตรัตติกาล (คานาเสะ คานง)
ผู้กล้าซึนซ่าส์กับจอมมารสู้ชีวิต! (คามาซึกิ สึซึโนะ)
เฟต/คาไลไลเนอร์ พริสมา อิลิยา (คุริฮาระ สึซึกะ)
แฟนผมอยู่ในรูปนี้ (นีมิ ฮารุกะ)
พรีตตีริธึม เรนโบว์ไลฟ์ (อากาอิ เมงาเน่)
ผลงานพากย์ > ปี 2014

ยัยหมาป่ากับเจ้าชายเย็นชา (ชิโนฮาระ เอริกะ)
เกิร์ลเฟรนด์ (คาริ) (ซาเอกิ มาริกะ)
สาวอัจฉริยะไพ่นกกระจอก (โมโตอุจิ นารุกะ)
พริพาระ (อากาอิ เมงาเน่)
สมบัติผีสาว (ยุเมจิ ยุริกะ)
ผลงานพากย์ > ปี 2015

ไอกัตสึ! (คุรุสึ โคโกเนะ)
VALKYRIE DRIVE -MERMAID- (คางุราซากะ รังกะ)
นักล่าพระเจ้า (ทาเกดะ ฮิบาริ)
ไทมาโดงากุเอ็ง 35 ชิเก็งโชไต (นิไกโด มาริ)
สาวน้อยจอมเวท นาโนฮะ วิวิด (มิอุระ)
ผลงานพากย์ > ปี 2016

รักแสบใสหัวใจติดปีก (โซโนกาวะ สึบาสะ)
ดีไวน์เกต (มิโดริ)
สงครามผ่ามิติ (EASY)
เรือเดินสมุทร โรงเรียนมัธยม (คิเนซากิ โฮมาเระ, คิเนซากิ อากาเนะ)
วิวิดสไตรก์ (มิอุระ)
เลิฟไลฟ์! ซันไชน์!! ปฏิบัติการล่าฝันสคูลไอดอล (ทากามิ มิโตะ)
ผลงานพากย์ > ปี 2017

การแก้แค้นของมาซามุเนะคุง (คิบะ คิกุเนะ)
GRANBLUE FANTASY The Animation (สตูร์ม)
3P! วัยปิ๊งจังหวะป็อป (โทริอุมิ ซากุระ)
ดินแดนอัญมณี (อเมธิสต์)
ผลงานพากย์ > ปี 2018

โอโซมัตสึซัง (อินุยามะ คิงโกะ)
กันดั้มบิลด์ไดเวอร์ (นานาเสะ นานามิ)
ฮารุคานะรีซีฟ (ทาจิบานะ อายาสะ)
จาชินจังดร็อปคิก (สึจิโนะโกะ)
ผลงานพากย์ > ปี 2019

จอมมารรีไทร์ (เสราฟิม)
ดาบพิฆาตอสูร (อสูรพี่สาว)
ผลงานพากย์ > ปี 2020

โดรุฟุโระ (Am RFB)
ไอกัตสึ ออนพาเรด! (คุรุสึ โคโกเนะ)
จะยังไงภรรยาของผมก็น่ารัก (ยานางิ นาโอโกะ)
ยอดนักสืบจิ๋วโคนัน (โอโยโดะ ยูโกะ)
ผลงานพากย์ > ปี 2021

ดิจิมอนแอดเวนเจอร์: (โพมมอน)
แมงมุมแล้วไง ข้องใจเหรอคะ (คุโด ซาจิ)
เมื่อ Full Dive RPG ได้กลายเป็นสิ่งที่แย่กว่าชีวิตจริง (แคซซี)
180 วินาที ทำให้หูของคุณมีความสุขมั้ยคะ? (ซาวาเกะ อุโดกุ)
ผลงานพากย์ > ปี 2022

หนูน้อยจอมซ่า มารุโกะจัง (นัจจัง)
ครอบครัวซิลวาเนียน (เทรี)
ผลงานพากย์ > ปี 2023

ใครว่าข้าไม่เหมาะเป็นจอมมาร (รีนา)
ผมกับโรโบโกะ หุ่นเมดพันธุ์ซ่า (กาจิ รุริ)
ชีวิตเกษตรตามใจ ในต่างโลก (ฮากุเร็ง)
เซเลอร์มูน คอสมอส (เซเลอร์มูเนมอนชเน)
ผลงานเพลง > ซิงเกิล

|  | วันวางขาย | ไตเติล | รหัส | อันดับสูงสุดในออริกอนชาร์ต |
| --- | --- | --- | --- | --- |
| 1 | 5 สิงหาคม 2009 | ユメ・ミル・ココロ | LACM-4634 | 81 |
| 2 | 9 ธันวาคม 2009 | hide and seek | LACM-4676 | 102 |
| 3 | 8 กันยายน 2010 | いじわるな恋 | LACM-4739 | 64 |
| 4 | 26 พฤศจิกายน 2010 | メタメリズム | LHCM-1083 | 52 |
| 5 | 25 พฤษภาคม 2011 | つまさきだち | LHCM-1092 | 29 |
| 6 | 8 สิงหาคม 2012 | パズル／ビギナードライバー | LACM-4973 | 42 |
| 7 | 14 พฤศจิกายน 2012 | COLORS! | LACM-14023 | 29 |
| 8 | 5 มีนาคม 2014 | Happy Garland | LACM-14211 | 54 |
| 9 | 14 พฤษภาคม 2014 | ルーペ | LACM-14212 | 37 |
| 10 | 9 กรกฎาคม 2014 | 打ち上げ花火 | LACM-14213 | 29 |
| 11 | 10 กันยายน 2014 | マイザーズドリーム | LACM-14214 | 54 |
| 12 | 5 พฤศจิกายน 2014 | Shooting Star | LACM-14215 | 47 |
ผลงานเพลง > อัลบัม

|  | วันวางขาย | ไตเติล | รหัส | อันดับสูงสุดในออริกอนชาร์ต |
| --- | --- | --- | --- | --- |
| 1 | 23 พฤศจิกายน 2011 | ココロケシキ | LACA-15175 | 24 |
| 2 | 3 เมษายน 2013 | ミアゲタケシキ | LACA-15286 | 14 |
| 3 | 25 พฤศจิกายน 2015 | カサナルケシキ | LACA-15528 | 54 |
| มินิ | 22 พฤศจิกายน 2017 | デアエタケシキ | LACA-15682 | 82 |
| ดีที่สุด | 28 สิงหาคม 2019 | カナエルケシキ | LACA-9688/9 | 20 |
กองทัพเรือสหรัฐ
ยุทโธปกรณ์

ตามข้อมูลใน ค.ศ. 2013 กองทัพเรือสหรัฐมียุทโธปกรณ์ที่อยู่ในสถานะพร้อมปฏิบัติงานได้แก่ เรือ 280 ลำ, อากาศยานมากกว่า 3,650 ลำ, พาหนะที่ไม่ได้ใช้เพื่อการสู้รบ 50,000 คัน กองทัพสหรัฐเป็นเจ้าของอาคาร 75,200 อาคารบนพื้นที่ 13,000 ตร.กม.
ยุทโธปกรณ์ > เรือรบ

ชื่อของเรือในกองเรือประจำการของกองทัพเรือสหรัฐนั้นนำหน้าด้วยตัวอักษร USS แทนคำว่า "เรือรบสหรัฐ" (United States Ship) เรือที่ไม่ได้อยู่ในกองเรือประจำการและมีลูกเรือเป็นพลเรือนมีชื่อนำหน้าด้วยตัวอักษร USNS แทนคำว่า "เรือเดินสมุทรสหรัฐ" (United States Naval Ship) ชื่อของเรือนั้นถูกเลือกอย่างเป็นทางการโดยอธิบดีกรมทหารเรือ โดยมักจะตั้งชื่อเพื่อให้เกียรติบุคคลหรือสถานที่สำคัญ นอกจากนี้เรือแต่ลำยังได้รับสัญลักษณ์จำแนกประเภทตัวเรือเพื่อระบุประเภทของเรือและหมายเลข (เช่น CVN หรือ DDG) นอกจากเรือรบประจำการแล้ว กองทัพเรือสหรัฐยังมีกองเรือสำรองที่ประกอบไปด้วยเรือที่ไม่พร้อมใช้งานที่ยังมีการบำรุงรักษาไว้เพื่อจะได้สามารถนำกลับมาใช้งานได้ในยามจำเป็น
กองทัพเรือสหรัฐเป็นกองทัพแรกที่ทำการติดตั้งเครื่องปฏิกรณ์นิวเคลียร์บนพาหนะทางทะเล ทุกวันนี้เรือบรรทุกอากาศยานและเรือดำน้ำทุกลำของสหรัฐที่ประจำการอยู่ล้วนใช้พลังงานนิวเคลียร์ ในกรณีของเรือบรรทุกเครื่องบินชั้นนิมิตซ์ เครื่องปฏิกรณ์บนเรือสองเครื่องสามารถให้พลังงานเรือในการขับเคลื่อนอย่างไม่จำกัดและสามารถให้พลังงานไฟฟ้าให้กับเมืองที่มีประชากรอยู่อาศัย 100,000 คน
คำตัดสิน

| "คำตัดสิน (Heartbeat)" |
| --- | --- |

เพลงโดยโลโมโซนิก
วางจำหน่าย: 22 เมษายน พ.ศ. 2558
แนวเพลง: ออลเทอร์นาทิฟร็อก
ความยาว: 5:03
ค่ายเพลง: วีเรคคอร์ดส (จีเอ็มเอ็ม แกรมมี่)
ผู้ประพันธ์เพลง: โลโมโซนิก ฮันมะ ยูจิโร่
โปรดิวเซอร์: จักริน จูประเสริฐ (ต้น Silly Fools)

มิวสิกวิดีโอ
"คำตัดสิน (Heartbeat)" ที่ยูทูบ
 
"คำตัดสิน (Heartbeat)" เป็นซิงเกิลของวงโลโมโซนิก ในปี พ.ศ. 2558 ประพันธ์เนื้อร้องโดย โลโมโซนิก,ปฏิเวธ อุทัยเฉลิม แต่งทำนอง-เรียบเรียงโดย โลโมโซนิก ออกจำหน่ายและมิวสิกวิดีโอเผยแพร่ในวันที่ 22 เมษายน พ.ศ. 2558
เพลง คำตัดสิน เกิดจากแรงบันดาลใจที่ได้มาจากคำพูดของลูกศิษย์เค้า ซึ่งอายุเพียง 9 ขวบ พูดว่า ถ้าหัวใจยังเต้นอยู่ แสดงว่ายังไหว ฟังแล้วมีพลัง จึงหยิบเอามาผสมกับเรื่องราวที่เจอได้บ่อยๆในชีวิตประจำวัน คือ เรามักจะโดนคนอื่นตัดสินเสมอ แต่อย่าลืมว่า ไม้บรรทัดของแต่ละคนนั้นสั้นยาวไม่เท่ากัน
มิวสิควีดิโอนี้ ได้ถ่ายทำกันที่ โกดังสินค้า แถวราชบูรณะ เริ่มละเลงความมันส์กันด้วยไลน์ซิ้งค์สด ระหว่างวง กับตัวนักร้อง บนโปรดักชั่นที่ดูเรียบง่าย จนมาถึงจนกระทั่งเข้าท่อนโซโล่ของเพลง ท่อนนี้จะเป็นพาสที่แยกออกมาเป็นพิเศษเทคนิคการเล่นเหมือนพวกนูเมทัล มีการใช้แบล็คไลท์เข้ามาเล่นให้โปรดักชั่นดูแพงขึ้นมา
การตอบรับ

เพลง "คำตัดสิน (Heartbeat)" ได้ติดอันดับสูงสุด 8 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 21 มิถุนายน พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
การตอบรับ > ชาร์ต

| ชาร์ต (พ> ศ. 2558) | อันดับสูงสุด |
| --- | --- |
จีเอ็มเอ็ม แกรมมี่ จีเมมเบอร์ มิวสิก ซองชาร์ตท็อป 100: 50
ซี้ดเอฟเอ็ม ชาร์ตท็อป 20: 3
เอฟเอ็ม 98.5 คลิกชาร์ต ท็อป 20: 2
คลิกชาร์ต ท็อป 20: 3
Chainsaw Man – The Movie: Reze Arc

Chainsaw Man – The Movie: Reze Arc (ญี่ปุ่น: 劇場版 チェンソーマン レゼ篇, โรมาจิ: Gekijō-ban Chensō Man Reze-hen) หรือที่รู้จักในชื่อ Chainsaw Man: Reze Arc เป็นภาพยนตร์อนิเมะญี่ปุ่นแนวแอ็กชันแฟนตาซีดาร์กสำหรับผู้ใหญ่ ที่สร้างจากมังงะเรื่อง มนุษย์เลื่อยยนต์ ของทัตสึกิ ฟูจิโมโตะ
ภาพยนตร์เรื่องนี้เป็นภาคต่อโดยตรงของ มนุษย์เลื่อยยนต์ ซีซันแรกที่ออกอากาศในปี 2022 ผลิตโดยสตูดิโอแมปปา กำกับโดยทัตสึยะ โยชิฮาระ และเขียนบทโดยฮิโรชิ เซโกะ
ภาพยนตร์มีกำหนดเข้าฉายในโรงภาพยนตร์ในญี่ปุ่นในปี2025 จัดจำหน่ายโดยโตโฮ
เรื่องย่อ

เดนจิ เด็กหนุ่มที่มีหัวใจปีศาจและกลายเป็น "เชนซอว์แมน" ได้เข้าร่วมกับหน่วยพิเศษที่ 4 ในฐานะนักล่าปีศาจ หลังจากออกเดตกับมากิมะ หญิงในฝันของเขา เด็นจิได้หาที่หลบฝน และที่นั่นเขาได้พบกับเรเซ่ เด็กสาวที่ทำงานในร้านกาแฟ
นักพากย์เสียง

คิคุโนะสุเกะ โทยะ ให้เสียงเป็น เด็นจิ
เรนะ อุเอดะ ให้เสียงเป็น เรเซ่
ฟัยรูซ ไอ ให้เสียงเป็น พาวเวอร์
โทโมริ คุสุโนกิ ให้เสียงเป็น มากิมะ
โชโงะ ซากาตะ ให้เสียงเป็นเป็น อากิ